У складу са чланом 46. Закона о локалној самоуправи ("Службени гласник РС", бр. 129/07 и 83/14-др. закон и 101/16-др.закон и 47/2018), чланом 38. Закона о удружењима („Службени гласник РС”, бр. 51/2009, 99/2011и 44/2018.), чланом 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), чланом 65. Статута општине Петровац на Млави (''Службени гласник општине Петровац на Млави'', бр. 2/19), Одлуке о буџету општине Петровац на Млави за 2022. годину ("Службени гласник општине Петровац на Млави", бр. 14/21), Председник општине Петровац на Млави расписује

**ЈАВНИ КОНКУРС**

**ЗА СУФИНАНСИРАЊЕ/ФИНАНСИРАЊЕ ПРОГРАМА
УДРУЖЕЊА У ОБЛАСТИ****ПОЉОПРИВРЕДЕ И РУРАЛНОГ РАЗВОЈА**

**1. ЈАВНИ ИНТЕРЕС**

Расписује се Јавни конкурс за подстицање програма или недостајућег дела средстава за финансирање програма од јавног интереса за општину Петровац на Млави које реализују удружења у области **пољопривреде и руралног развоја**.

**2. УСЛОВИ КОЈЕ УДРУЖЕЊЕ ПРЕДЛАГАЧ**

 **ПРОГРАМА ТРЕБА ДА ИСПУНИ**

На јавном конкурсу може да учествује удружење:

1. Које је регистровано у складу са чл. 26, 27, 28 и 29. Закона о удружењима („Службени гласник РС”, бр. 51/2009, 99/2011и 44/2018.);
2. Чији се циљеви, према статутарним одредбама, остварују у области у којој се програм реализује;
3. Које је директно одговорно за припрему и извођење програма и
4. Које није у поступку ликвидације, стечајном поступку или под привременом забраном обављања делатности;
5. Да је седиште удружења на територији општине Петровац на Млави и да се програм реализује на територији општине Петровац на Млави;
6. Да међуопштинско удружење које конкурише, има кориснике на територији општине Петровац на Млави (под условом да већ не постоји такво удружење на територији општине Петровац на Млави).

**3. ИЗНОС СРЕДСТАВА ПЛАНИРАН ЗА ФИНАНСИРАЊЕ И**

 **СУФИНАНСИРАЊЕ ПРОГРАМА УДРУЖЕЊА**

Укупан износ средстава планиран за финансирање/суфинансирање програма/пројеката удружења у области **пољопривреде и руралног развоја** из буџета Општине Петровац на Млави у 2022. години износи 1.200.000,00 динара (словима: милион и двеста хиљада динара).

**4. ТРАЈАЊЕ ПРОГРАМА**

Средства се додељују за програме који ће се трајати најдуже до 31.12.2022. године.

**5. КРИТЕРИЈУМИ ЗА ИЗБОР ПРОГРАМА**

Избор програма који ће се финансирати средствима из буџета Општине Петровац на Млави врши се применом следећих критеријума:

|  |  |
| --- | --- |
| **КРИТЕРИЈУМ** | **БРОЈ ПОЕНА** |
| Законитост и ефикасност коришћења средстава ( да ли су раније коришћена буџетсла средства и да ли су том приликом испуњене уговорне обавезе) | 5 / |
| Одрживост ранијих програма и пројеката | 15 / |
| Капацитет носиоца програма  | 5 / |
| Носилац пројекта обезбедио партнерство | 5 / |
| Релевантност програма и пројекта за остваривање јавног интереса | 5 / |
| Усклађеност планираних активности с циљевима и очекиваним резултатима | 10 /  |
| Прецизност и изводљивост плана реализације програма или пројекта | 10 / |
| Остваривост планираних резултата и мерљивост показатеља | 10 / |
| Развојна, институционална и финансијска одрживост пројекта | 5 /  |
| Значај промене која се очекује од пројекта | 5 /  |
| Економска оправданост предлога буџета у односу на циљ и пројектне активности | 10 / |
| Прецизно и детаљно приказан наративни буџет пројекта који показује усклађеност предвиђених трошкова са пројектним активностима | 10/  |
| Промоција, односно публицитет који се огледа у начину информисања циљне групе и шире јавности о шрограму или пројекту | 5 /  |
| УКУПНО: | 100 / |

**6. ОБАВЕЗНА КОНКУРСНА ДОКУМЕНТАЦИЈА**

 **КОЈУ ТРЕБА ДОСТАВИТИ**

Учесник конкурса обавезан је да достави следећу документацију:

1. Попуњен образац пријаве са прилозима (Образац 1- пријава на конкурс, Образац 2 – предлог програма/пројекта и Образац 3 - буџета програма/пројекта)
2. Доказ о ликвидности удружења, односно извештај о завршном рачуну за претходну годину уколико конкурише за износе преко 500.000 динара.

**7. НАЧИН ПРИЈАВЉИВАЊА НА КОНКУРС**

Оверен и одштампан Образац 1 пријава на конкурс, Образац 2 предлог пројекта, Образац 3 буџет пројекта достављају се у затвореној коверти са назнаком „ЗА ЈАВНИ КОНКУРС ЗА СУФИНАНСИРАЊЕ/ФИНАНСИРАЊЕ ПРОГРАМА УДРУЖЕЊА У ОБЛАСТИ ПОЉОПРИВРЕДЕ И РУРАЛНОГ РАЗВОЈА ЗА 2022. ГОДИНУ - НЕ ОТВАРАТИ" и истакнутим називом подносиоца пројекта, на пошти или писарници јединице локалне самоуправе на назначеној адреси.

Пријава се шаље поштом на адресу: ул. Српских владара 165, 12300 Петровац на Млави.

Конкурсна документација може се преузети са интернет странице општине Петровац на Млави [www.petrovacnamlavi.rs](http://www.petrovacnamlavi.rs) .

За додатне информације можете се обратити на број телефона 012/ 332 - 722, локал 233 или путем електронске поште на адресу pr@petrovacnamlavi.rs.

**8. РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И
 ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. **Рок за подношење пријаве на** овај јавни конкурс је 15 дана од дана објављивања јавног конкурса.
2. **Листа вредновања и рангирања пријављених програма**, коју утврђује комисија, биће објављена на званичној интернет страници општине Петровац на Млави и на огласној табли у згради општинске управе општине Петровац на Млави*,* **у року од** **60** **дана од дана истека рока за подношење пријава**.
3. **Одлука о избору програма** којима се из буџета Општине Петровац на Млавидодељују средства доноси председник општине биће објављена у року од пет дана од дана доношења.
4. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.
5. Непотпуне пријаве, односно непотпуно или непрецизно представљени програми или остала конкурсна документација, не разматрају се.
6. На листу вредновања и рангирања пријављених програма учесници конкурса имају право приговора у року од 8 дана од дана њеног објављивања. Одлуку о приговору доноси председник општине на предлог Комисије у року од 15 дана од дана његовог пријема.
7. На основу Одлуке о избору програма председник Општине закључује појединачне уговоре о реализовању пројеката и програма удружења.

Број: 320-35/22-01/1

Датум: 31.01.2022. године

ПЕТРОВАЦ НА МЛАВИ

ПРЕДСЕДНИК

 ОПШТИНE

\_\_\_\_\_\_\_\_\_\_\_\_\_\_\_\_\_\_

Душко Нединић